Viborger Samler, 1848-08-22
Brev fra Gen. Hedemann til Gen. Grev Wrangel, Øverstcommanderende for Hs. Majestæt Kongen af Preussens Tropper: "Veile, den 24de Juli 1848. Hr. General! Den 12te d. M. havde jeg den Ære at underrette Deres Excellence om, at jeg af Kongen, min ophøiede Herre, var bleven bemyndiget til, i Forening med Deres Excellence at undertegne en Vaabenstilstand, afsluttet i Malm under Sverrigs Ledelse, paa en af begge Parter antagen Basis. Denne Basis var antagen og bekræftet paa den ene Side af Hs. Danske Majestæt og paa den anden Side af Hs. Majestæt Kongen af Preussen, saaledes som Hoffet i Berlin ved en overordentlig Gesandt har meddeelt Hs. Majestæt Kongen af Sverrig og Norge. Deres Excellence havde den Godhed den 12te M. at underrette mig om, at ogsaa De af Hs. Majestæt Kongen af Preussen havde modtaget de nødvendige Fuldmagter for at underhandle om og undertegne en Vaabenstilstand. Jeg havde altsaa saa fuldkommen Grund til at formode, at Vaabenstilstanden vilde blive undertegnet paa de antagne Betingelser. Men ved de foreløbige Conferencer, som fandt Sted paa Bellevue ved Kolding, fandt Hr. Generalen for godt at fremkomme med Betingelser, der kun lidet stemmede overeens med de i Malm antagne og i Stedet for dem af disse, som kunde indeholde en eller anden Fordeel for Danmark, at sætte andre af en uendelig mindre gunstig Natur. Jeg troede imidlerid ikke at burde paatage mig at afbryde denne Underhandling, omendskjøndt den paa en faa forunderlig Maade skiftede Udseende, og jeg underrettede derfor min Regjering derom. Denne bemyndigede mig til ved Hr. de Reedtz at foreslaae Deres Excell. flere Modificationer, i det Haab at tilveiebringe en Overeenskomst. Men i Conferencerne af 19de d. M. udtalte dHrr. Grev de Pourtales Grev d'Oriola og Grev Münster, som handlede i Deres Excellences Navn, i Storbritanniens og Sverrigs og Norges Gesandters Nærværelse, omtrent de samme Fordringer som i de foregaaende Conferencer med nogle Forandringer, som ikke gjorde dem meere antagelige i den danske Regjerings Øine. Endelig paastaaer Deres Excell., at undergive dette Arangement en ny Ratification, hvis Udeblivelse skulde være tilstrækkelig til at tilintetgjøre Alt, hvorom man var bleven enig. Kongens Regjering har gjort Alt, hvad der stod i dens Magt for paa en hæderlig Maade at gjøre en Ende paa Fjendtlighederne, men vilde aldrig kunne beslutte sig til at ansee som intetbetydende Hs. Maj. Kongen af Preussens Forpligtelse ligeoverfor Sverrig, eller til at tænke, at den Souperain, som har foregrebet den tydske Nationalforsamlings Befaling og begyndt den nuværende Krig, ikke meere var Herre over dens Ophør, og det uagtet de Fuldmagter, der ere blevne ham overdragne i denne Henseende. - Dersom Deres Excell. dømmer anderledes, bliver det Dem, der maa paatage Dem Ansvaret derfor, og som paany paakalder Vaabnenes Afgjørelse; men paa min Side bør jeg underrette Dem om, at jeg endnu strax, i Løbet af Dagen førend Vaabenhvilens Udløb) er beredt til at undertegne Vaabenstilstanden paa de i Malm antagne Betingelser. Jeg har den Ære o. s. v. Undertegnet Hedemann." Brev fra General Wrangel til General Hedemann, Øverstcommanderende for Hs. Majestæt Kongen af Danmarks Tropper: Haderslev, den 24de Juli 1848. Hr. General! Da jeg af det Brev, som Deres Exc. har gjort mig den Ære at tilskrive mig imorges, har seet, at det er Deres Hensigt at afbryde de begyndte Underhandlinger, idet De forkaster ikke alene alle de Modificationer, som jeg har troet at burde foreslaae i det oprindelige Udkast fra Malm, men endog den Clausul, ved hvilken Ratificationen af Vaabenstilstanden forbeholdes Hans Keiserlige Høihed Rigsforstanderen. saa har jeg den Ære at underrette Deres Exc. om, at Hr. Grev de Pourtales forlader mit Hovedqvarteer idag, og at Fjendtlighederne atter ville begynde i Aften Kl. 10. Modtag, Hr. General, o. s. v. Undertegnet Wrangel, Cavallerigeneral."